《丰山寺次韵》
明代·薛侃

何处相逢尽笑颜，绿杨堤上入松关。水中城郭水中寺，云外湖天云外山。

寂寂晴空林远近，如如净土事忙闲。隔溪借问逃亡舍，几个主翁几个还。

作者简介：（?—1545）广东揭阳人，字尚谦，号中离。薛俊弟。正德十二年进士。乞归养，师事王守仁。世宗即位，授行人，进司正。十年，上疏请定皇储，触帝所讳，斥为民。讲学自娱卒。有《研几录》、《图书质疑》、《中离集》。